Určovanie výšky vrátenia poskytnutého príspevku alebo jeho časti v nadväznosti na zistené porušenie pravidiel a postupov obstarávania v zmysle Usmernenia PPA č. 8/2017. **Všetky percentuálne sadzby sa týkajú prípadov, keď konkrétne porušenie malo alebo mohlo mať vplyv na výsledok obstarávania.**

|  |  |  |  |
| --- | --- | --- | --- |
| **Č.** | **Názov porušenia** | **Popis porušenia/ príklady** | **Výška finančnej opravy (korekcie)** |
|  | Nedodržanie postupov čl. 3 ods. 1 Usmernenia PPA č. 8/2017 – písomné oslovenie | Neoslovil písomne minimálne troch dodávateľov a nevyžiadal si cenové ponuky okrem prípadov podľa čl. 3 ods.4 Usmernenia PPA č. 8/2017 | uplatňuje sa korekcia 100 % |
|  | Nedodržanie postupov zverejňovania zákazky čl. 3 ods. 2 Usmernenia PPA č. 8/2017 | Nezverejnil výzvu v prípade zákazky s predpokladanou hodnotou vyššou ako 100.000 Eur v dennej tlači s celoslovenskou (v prípade potreby podľa vlastného uváženia prijímateľa s medzinárodnou) pôsobnosťou a na svojej webovej stránke (platí pre prípad, ak má prijímateľ webovú stránku zriadenú). | v prípade zákaziek nad 100 000 EUR sa uplatňuje korekcia 50 % |
|  | Nedodržanie postupov zverejňovania zákazky čl. 3 ods. 2  Usmernenia PPA č. 8/2017 | Nezverejnil výzvu v prípade, ak predpokladaná hodnota zákazky nie je vyššia ako 100.000 Eur ale v zmluve o poskytnutí NFP je uvedená výška oprávnených výdavkov pre zákazku vyššia ako 100.000 Eur (uvedené platí pre prípad výberu uchádzača po podpise zmluvy o poskytnutí NFP). | v prípade zákaziek nad 100 000 EUR sa uplatňuje korekcia 50 % |
|  | Nedodržanie postupov zverejňovania zákazky čl. 3 ods. 2  Usmernenia PPA č. 8/2017 | Nezverejnil výzvu v **prípade, že poskytovateľ na svojom webovom sídle v časti aktuality** ustanovil povinnosť zverejňovať výzvu na predloženie ponúk uchádzačov na webovom sídle poskytovateľa v prípade zákazky s predpokladanou hodnotou vyššou ako 100.000 Eur okrem úkonov uvedených v odseku 1. zašle bez zbytočného odkladu na zverejnenie výzvu na predloženie ponúk uchádzačov na webovom sídle poskytovateľa. Povinnosti podľa tohto odseku má aj v prípade, ak predpokladaná hodnota nie je vyššia ako 100.000 Eur, ale v zmluve o poskytnutí NFP je uvedená výška oprávnených výdavkov pre zákazku vyššia ako 100.000 Eur (uvedené platí pre prípad výberu uchádzača po podpise zmluvy o poskytnutí NFP). | v prípade zákaziek nad 100 000 EUR sa uplatňuje korekcia 50 % |
|  | Nedodržanie postupov pri zákazkách do 5 000 EUR čl. 3 ods. 3 Usmernenia PPA č. 8/2017 | Prijímateľ nepredložil poskytovateľovi dokumentáciu, v ktorej zdôvodnil výber uchádzača s podpisom štatutárneho zástupcu prijímateľa a dátumom vypracovania na dokumente z prieskumu trhu. Prijímateľ predkladá spolu s dokumentáciou k prieskumu trhu ďalší doklad, ktorý jednoznačne a hodnoverne preukazuje formálne príp. aj vecné naplnenie výsledku obstarávania s víťazným uchádzačom | uplatňuje sa korekcia 100 % |
|  | Nedodržanie postupov pri zákazkách do 5 000 EUR čl. 3 ods. 3 Usmernenia PPA č. 8/2017 | Porušenie postupu podľa tohto odseku maximálne trikrát – štyri a viackrát. | uplatňuje korekcia pri štyrikrát použitom postupe 5 % a za každé ďalšie použitie postupu sa sankcia navýši o ďalších 5 % |
|  | Nedodržanie postupov pri zákazkách do 15 000 EUR čl. 3 ods. 3 Usmernenia PPA č. 8/2017 | Porušenie postupu podľa tohto odseku maximálne trikrát – štyri a viackrát. | uplatňuje korekcia pri štyrikrát použitom postupe 10 % a za každé ďalšie použitie postupu sa sankcia navýši o ďalších 5 % |
|  | Nedodržanie postupov čl. 3 ods. 5, písm. a) Usmernenia PPA č. 8/2017 - nedostatočne opísaný predmet zákazky | Opis predmetu zákazky v súťažných podkladoch je nedostatočný, nejasný, neurčitý, opísaný všeobecne, resp. neobsahuje rozhodujúce informácie pre uchádzačov rozhodné pre prípravu kvalifikovanej ponuky. [[1]](#footnote-1) | uplatňuje sa korekcia 100 % |
|  | Nedodržanie postupov čl. 3 ods. 5, písm. b) Usmernenia PPA č. 8/2017 | Prijímateľ vo výzve na predkladanie ponúk v súťažných podkladoch stanovil diskriminačné kritériá pre vyhodnotenie ponúk, pri neuvedených kritériách na hodnotenie ponúk - kritériom nebola najnižšia cena, v prípade viacerých kritérií najnižšia cena nepredstavovala podiel minimálne 80 %. | uplatňuje sa korekcia 50 % |
|  | Nedodržanie postupov čl. 3 ods. 5, písm. c) Usmernenia PPA č. 8/2017 | Pri vyhodnocovaní prijímateľ vo výzve na predkladanie ponúk v súťažných podkladoch stanovil minimálne 15 pracovných dní od dňa doručenia písomného oslovenia resp. od dňa posledného zverejnenia výzvy, ale lehota bola zo strany prijímateľa pri vyhodnocovaní skrátená | uplatňuje sa korekcia 100 % |
|  | Nedodržanie postupov čl. 3 ods. 5, písm. d) Usmernenia PPA č. 8/2017 | Vo výzve pri obstarávaní tovarov uviedol odkaz na konkrétnu značku alebo typ | uplatňuje sa korekcia 100 % |
|  | Nedodržanie postupov čl. 3 ods. 5, písm. e) Usmernenia PPA č. 8/2017 | Vo výzve neuviedol dátum a miesto vyhodnotenia ponúk s ustanovením, že uchádzači, ktorí predložia ponuku, sa môžu zúčastniť otvárania obálok s ponukami a vyhodnotenia ponúk, alebo vyhodnotenie ponúk sa neuskutočnilo výlučne v sídle obstarávateľa | uplatňuje sa korekcia 100 % |
|  | Nedodržanie postupov čl. 3 ods. 5, písm. f) Usmernenia PPA č. 8/2017 | Vo výzve neuviedol, že pri obstarávaní postupuje v súlade s usmernením PPA č. 8/2017 k obstarávaniu tovarov, stavebných prác a služieb financovaných z PRV SR 2014 – 2020. | uplatňuje sa korekcia 10 % |
|  | Nedodržanie postupov čl. 3 ods. 6, písm. a) až e) Usmernenia PPA č. 8/2017 | Cenová ponuka nespĺňala jednu z náležitostí:   1. nemala jednoznačne vymedzený predmet dodávky tovarov, prác a služieb podľa položiek oprávnených výdavkov uvedených v žiadosti o nenávratný finančný príspevok (ďalej len „ŽoNFP“) a v zmluve o poskytnutí NFP, 2. uvedený rozpočet nebol dostatočne členený podľa položiek, alebo nebol predložený v písomnej aj elektronickej podobe na CD nosiči vo formáte, ktorý umožňuje vyhľadávanie a spracovávanie údajov a to ani po písomnej výzve PPA, 3. cenová ponuka v písomnej forme nebola potvrdená podpisom oprávneného zástupcu uchádzača, tzn. štatutárnym orgánom alebo inou oprávnenou osobou, 4. cenová ponuka nebola potvrdená pečiatkou v prípade, ak je uchádzač povinný používať pečiatku, 5. cenová ponuka nemala uvedený dátum vyhotovenia alebo potvrdenie uchádzača nebolo na strane, kde sa uvádza sumárna cenová kalkulácia. | v prípade bodov a), c), d) – korekcia 100%  v prípade bodu b) – korekcia 25 %  v prípade bodu e) – korekcia 5 % |
|  | Nedodržanie postupov čl. 3 ods. 6, písm. f) Usmernenia PPA č. 8/2017 | Cenová ponuka bola staršia ako 3 mesiace pred doručením poskytovateľovi alebo pred začatím realizácie projektu. Začatie realizácie projektu je definované v kapitole 2 Príručky pre prijímateľa NFP z PRV SR 2014 – 2020. | uplatňuje sa korekcia 100% |
|  | Nedodržanie postupov čl. 3 ods. 7 Usmernenia PPA č. 8/2017 | Prijímateľ vyhodnotil ponuky skôr ako uviedol vo výzve na predkladanie ponúk. V prípade, že predĺžil termín na zasielanie ponúk alebo zmeny miesta vyhodnotenia ponúk (výlučne v dôsledku zmeny sídla prijímateľa), túto zmenu neoznámil uchádzačom minimálne 5 pracovných dní vopred a nepredložil preukazný doklad o doručení informácie | uplatňuje sa korekcia 100 % |
|  | Nedodržanie postupov čl. 3 ods. 8 Usmernenia PPA č. 8/2017 | Cenová ponuka bola v inej mene ako EURO, ponuku uchádzač neprepočítal kurzom Národnej banky Slovenska (ďalej len „NBS“) platným v deň vypracovania cenovej ponuky alebo prepočet nebol potvrdený podpisom uchádzača a to ani po písomnej výzve PPA. | uplatňuje sa korekcia 10 % |
|  | Nedodržanie postupov čl. 3 ods. 9 Usmernenia PPA č. 8/2017 | Doklady a dokumenty uchádzača, ktorý má sídlo mimo územia Slovenskej republiky, neboli predložené v slovenskom/českom jazyku, boli predložené len v pôvodnom jazyku, alebo opačne, alebo preklady predložených dokladov neboli úradne opatrené s okrúhlou pečiatkou, vyhotovené úradnými prekladateľmi | uplatňuje sa korekcia 100% |
|  | Nedodržanie postupov čl. 3 ods. 10 Usmernenia PPA č. 8/2017 | Prijímateľom v písomnej forme uzatvorená zmluva alebo rámcová dohoda s uchádzačom tovarov, prác a služieb neobsahovala ustanovenie: „Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči uchádzačovi kontrolu/audit obchodných dokumentov a vecnú kontrolu v súvislosti s realizáciou zákazky a uchádzač je povinný poskytnúť súčinnosť v plnej miere.“ | uplatňuje korekcia 25 % |
|  | Nedodržanie postupov čl. 3 ods. 10 Usmernenia PPA č. 8/2017 | Zmluva prijímateľa s uchádzačom tovarov, prác a služieb neobsahovala sankciu za nedodržanie termínu plnenia zmluvy na dodávku stavebných prác, tovarov a služieb, | uplatňuje korekcia 25 % |
|  | Nedodržanie postupov čl. 3 ods. 11 Usmernenia PPA č. 8/2017 | Prijímateľ uzatvoril zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. a nie sú zapísaní v registri partnerov verejného sektora. (nevzťahuje sa na rámcovú dohodu, ktorú uzatvárajú s prijímateľom výlučne dvaja alebo viacerí uchádzači, ktorí sú fyzickými osobami a ktorá sa týka poskytovania služieb) | uplatňuje sa korekcia 100% |
|  | Nedodržanie postupov čl. 3 ods. 15 Usmernenia PPA č. 8/2017 | Prijímateľ nezapracoval do zmluvy sankciu za nedodržanie kritérií, na základe ktorých dodávateľ získal zákazku. Výška sankcie musí byť primeraná, t.j. musí predstavovať minimálne finančný rozdiel medzi víťaznou ponukou a ponukou ďalšieho uchádzača v poradí. Túto podmienku nezapracoval ani po písomnej výzve PPA | uplatňuje sa korekcia 100% |
|  | Nedodržanie postupov čl. 4 ods. 2 písm. a) až f) Usmernenia PPA č. 8/2017 | V prípade ak prijímateľ nepredložil poskytovateľovi kompletnú dokumentáciu, pričom chýbali doklady uvedené v bodoch a) až f) a to ani po písomnej výzve PPA:   1. neuvedenie v cenovej ponuke uchádzača bez DPH, že nie je platcom DPH, 2. nedoloženie potvrdenia uchádzača o prijatí výzvy na predkladanie ponúk a súťažných podkladov, 3. nedoloženie dokladu, ktorý uchádzača oprávňuje dodávať tovar, uskutočňovať stavebné práce, alebo poskytovať službu, 4. nedoloženie čestného vyhlásenia, že uchádzač ani jeho štatutárny orgán, ani žiadny člen štatutárneho orgánu, ani žiadny člen dozornej rady, ani prokurista neboli právoplatne odsúdení za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, 5. nedoloženie čestného vyhlásenia, že neporušuje zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, 6. nedoloženie čestného vyhlásenia uchádzača, že nie je v konkurze, likvidácii, reštrukturalizácii a nie je voči nemu vedené exekučné konanie | uplatňuje sa korekcia 100% |
|  | Nedodržanie postupov čl. 4 ods. 2 písm. g) a h) Usmernenia PPA č. 8/2017 | V prípade ak prijímateľ nepredložil poskytovateľovi kompletnú dokumentáciu uvedenú, pričom chýbali doklady uvedené v bode g) a h) a to ani po písomnej výzve PPA:   1. pri stavebných prácach nepredložil referencie  od jedného alebo niekoľkých  užívateľov stavieb, ktorým v predchádzajúcich 5 rokoch uskutočnil stavebné práce obdobného charakteru približne v sume predpokladanej hodnoty stavebnej investície (s toleranciou +/- 5 %), prípadne za jednotlivé zákazky (čo sa týka sumy zákazky) referencie s hodnotou o 30% nižšou, ako je predpokladaná hodnota zákazky bez DPH. Ak uchádzač doložil referencie na práce, u ktorých sa podieľal ako subdodávateľ, ale nepredložil fotokópiu zmluvy, na základe ktorej bola príslušná investícia vzťahujúca sa k referenciám realizovaná. 2. ak doklady v písm. d), e) a f) boli nahradené čestným vyhlásením uchádzača, že je vedený v „Zozname hospodárskych subjektov“ vedeného Úradom pre verejné obstarávanie (ÚVO) a že skutočnosti dokladované v čase zápisu do tohto zoznamu neboli platné v termíne prekladania cenových ponúk | uplatňuje sa korekcia 100 % |
|  | Nedodržanie postupov čl. 4 ods. 3 Usmernenia PPA č. 8/2017 | Ak prijímateľ od víťazného uchádzača písomne vyžiadal, aby do 5 pracovných dní od doručenia písomného vyžiadania doručil (za predpokladu, že uvedené doklady nedoručil v rámci zaslania cenovej ponuky) uvedené doklady:   1. výpis z registra trestov všetkých členov štatutárneho orgánu, členov dozornej rady prípadne prokuristu nie starší ako 3 mesiace, 2. výpis z registra trestov právnickej osoby nie starší ako 3 mesiace. 3. alebo ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z uvedených dokladov alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu (§ 32 odsek 4 ZVO),   a uchádzač tieto doklady doložil po stanovenej lehote 5 pracovných dní od doručenia písomného vyžiadania | pri omeškaní do 5 pracovných dní sa korekcia neuplatňuje  pri omeškaní viac ako 5 pracovných dní sa korekcia:   1. 5 % v prípade, že predloženie dokladov sa neuskutoční po uzatvorením výberu projektov na PPA 2. 100 % v prípade, že predloženie dokladov sa uskutoční po uzatvorením výberu projektov na PPA |
|  | Nedodržanie postupov čl. 4 ods. 3 Usmernenia PPA č. 8/2017 | Ak prijímateľ od víťazného uchádzača k cenovej ponuke nedoložil podklad/doklady uvedené v čl. 4 ods. 3 | uplatňuje korekcia 100 % |
|  | Nedodržanie postupov čl. 4 ods. 3 Usmernenia PPA č. 8/2017 | Ak víťazný uchádzač nie je zapísaný do registra partnerov verejného sektora v registri partnerov verejného sektora na webovom sídle MS SR: <https://rpvs.gov.sk/rpvs> v súlade s podmienkami stanovenými v zákone č. 315/2016 Z. z. | uplatňuje sa korekcia 100% |
|  | Nedodržanie postupov čl. 4 ods. 4 Usmernenia PPA č. 8/2017 | Ak prijímateľ okrem dokumentov uvedených v odseku 2. nepredložil poskytovateľovi nasledovné dokumenty a to ani po písomnej výzve PPA:   1. výzvu na predkladanie ponúk a súťažné podklady, 2. preukazné doklady z doručenia výziev a súťažných podkladov s uvedením dátumu doručenia, pričom výzvy možno zasielať len poštou alebo kuriérom, 3. v prípade povinnosti postupovať podľa čl. 4 ods. 2. výtlačok novín/časopisu s uverejnenou výzvou, adresa webovej stránky prijímateľa, vytlačená webová stránka prijímateľa s textom výzvy, resp. webová stránka poskytovateľa so zverejnenou výzvou, 4. v prípade predloženia jednej alebo dvoch ponúk z dôvodov uvedených v čl. 3 odseku 4. hodnoverné zdôvodnenie predloženia nižšieho počtu ponúk ako tri, 5. doklad o vymenovaní komisie na vyhodnotenie ponúk, ak je prijímateľom právnická osoba, prípadne ak ju prijímateľ ako fyzická osoba vymenoval, tak, aby z neho bolo zrejmé, že ide o vymenovanie členov komisie na vyhodnotenie ponúk k realizovanej zákazke, že členovia s vymenovaním súhlasia, ich mená, podpisy potvrdzujúce súhlas s vymenovaním, dátumy súhlasu s vymenovaním, 6. zápisnica z vyhodnotenia ponúk, 7. zmluva uzatvorená s uchádzačom, 8. zoznam predložených dokumentov 9. čestné vyhlásenia v zmysle kapitoly č. 4.2 Systému riadenia PRV SR 2014 – 2020:  * čestné vyhlásenie všetkých členov štatutárneho orgánu Žiadateľa/Prijímateľa * čestné vyhlásenie predsedu a všetkých členov komisie ak bola zriadená pre potreby vyhodnocovania cenových ponúk uchádzačov. | uplatňuje sa korekcia 100 % |
|  | Nedodržanie postupov čl. 4 ods. 5 Usmernenia PPA č. 8/2017 | Zápisnica z vyhodnotenia ponúk uvedená v odseku 3. neobsahovala výslovne uvedené náležitosti:   1. informáciu, z ktorej bolo zrejmé, že ide o zápisnicu z vyhodnotenia ponúk, t.z., že neobsahovala názov a kód projektu (kód projektu sa uvádza iba ak sa obstarávanie realizuje po zaslaní oznámenia registrácie ŽoNFP prijímateľovi) alebo názov zákazky, 2. zoznam oslovených uchádzačov (názov/meno, sídlo/bydlisko, IČO/RČ, spôsob oslovenia, dátum prevzatia výzvy), 3. zoznam uchádzačov, ktorí si vyžiadali súťažné podklady (iba v prípade povinného zverejnenia výzvy na webovom sídle PPA), 4. dátumy zverejnenia výzvy v prípade postupu podľa čl. 3 ods. 2., 5. lehotu na predkladanie ponúk 6. zoznam uchádzačov (názov/meno, sídlo/bydlisko, IČO/RČ), ktorí predložili ponuky, s dátumom prijatia ponúk a uvedením ponúknutej ceny, 7. dátum otvárania obálok s ponukami a dátum vyhodnotenia ponúk, 8. závery z vyhodnotenia splnenia požiadaviek uvedených vo výzve na predkladanie ponúk a súťažných podkladoch, 9. neobsahovala spôsob akým prijímateľ postupoval pri výbere ponúk v prípade, že kritériom na vyhodnotenie ponúk nebola najnižšia cena ale ekonomicky najvýhodnejšia ponuka, neuviedol vzorec na základe ktorého vypočítal ekonomicky najvýhodnejšiu ponuku a výsledné hodnoty výpočtu, 10. neobsahovala zdôvodnenie výberu víťaznej cenovej ponuky, 11. neobsahovala dátum vypracovania zápisnice z vyhodnotenia ponúk, 12. zoznam zástupcov uchádzačov s funkciou zúčastnených na vyhodnotení ponúk s uvedením názvu/mena uchádzača, ktorého zastupujú, prezenčnú listinu zástupcov 13. neobsahovala mená a priezviská predsedu a členov výberovej komisie s ich podpismi. | uplatňuje sa korekcia 100 % |
|  | Nedodržanie postupov čl. 4 ods. 6 Usmernenia PPA č. 8/2017 | Prijímateľ nepredložil poskytovateľovi dokumentáciu v zmysle čl. 4 ods. 6 a to ani po písomnej výzve PPA. | uplatňuje sa korekcia 25 % |
|  | Nedodržanie postupov čl. 4 ods. 9 Usmernenia PPA č. 8/2017 | Dokumenty v odseku 2. až 4. tohto článku   1. neboli originály alebo úradne overené fotokópie 2. alebo boli staršie ako 3 mesiace pred doručením poskytovateľovi. 3. alebo ak súčasťou predkladaného dokumentu nie je dátum a podpis (napr. v prípade dokumentov vytlačených z webovej stránky), dokumenty neboli podpísané štatutárnym zástupcom subjektu, ktorý dokument predkladá. | uplatňuje sa korekcia 100 % |
|  | Nedodržanie postupov čl. 4 ods. 10 Usmernenia PPA č. 8/2017 | Ak bol uchádzač evidovaný v zozname hospodárskych subjektov ÚVO, dátumy vydania relevantných dokladov boli staršie ako 3 mesiace pred doručením žiadateľovi. | uplatňuje sa korekcia 100% |
|  | Nedodržanie postupov čl. 4 ods. 12 Usmernenia PPA č. 8/2017 | V prípade, ak prijímateľ okrem dokumentov uvedených v čl. 4 Usmernenia PPA č. 8/2017 nepredloží PPA na jej vyžiadanie aj ďalšie dokumenty týkajúce sa obstarávania. | uplatňuje sa korekcia 25 % |
|  | Neurčenie:   * podmienok účasti v oznámení, resp. vo výzve na predkladanie ponúk, * kritérií na vyhodnotenie ponúk (a váh kritérií) v oznámení, resp. výzve na predkladanie ponúk alebo v súťažných podkladoch | Podmienky účasti sú uvedené iba v súťažných podkladoch a/alebo podmienky účasti publikované v oznámení nie sú v súlade s podmienkami účasti podľa súťažných podkladov a/alebo kritériá na vyhodnotenie ponúk, vrátane váhovosti, nie sú uvedené v oznámení/súťažných podkladoch a/alebo keď v súťažných podkladoch absentujú pravidlá uplatnenia kritérií, resp. pravidlá uplatnenia kritérií sú upravené nedostatočne, neurčito a pod.“ | uplatňuje sa korekcia 100 % |
|  | Nezákonné a/alebo diskriminačné podmienky účasti a/alebo kritéria na vyhodnotenie ponúk stanovené v súťažných pokladoch alebo oznámení | Ide o prípady, keď záujemcovia boli alebo mohli byť odradení od podania ponúk z dôvodu nezákonných podmienok účasti a/alebo kritérií na vyhodnotenie ponúk stanovených v oznámení alebo v súťažných podkladoch, napr. povinnosť subjektov mať už zriadenú spoločnosť alebo zástupcu v danej krajine alebo regióne, povinnosť uchádzača mať skúsenosť v danej krajine alebo regióne. | uplatňuje sa korekcia 100 % |
|  | Podmienky účasti nesúvisia a nie sú primerané k predmetu zákazky | Určením minimálnych požiadaviek pre zákazku, ktoré nesúvisia a nie sú primerané k predmetu zákazky, sa nezabezpečí rovnaký prístup pre uchádzačov alebo dané požiadavky vytvárajú neopodstatnené prekážky k otvorenej súťaži v obstarávaní | uplatňuje sa korekcia 25 % |
|  | Technické špecifikácie predmetu zákazky sú diskriminačné | Určenie technických štandardov, ktoré sú príliš špecifické, tak že nezabezpečia rovnaký prístup pre uchádzačov alebo vytvárajú neopodstatnené prekážky k otvorenej súťaži v obstarávaní | uplatňuje sa korekcia 25 % |
|  | Úprava podmienok účasti po otvorení ponúk/žiadostí o účasť, čo malo za následok nesprávne prijatie ponuky uchádzača/žiadosti o účasť záujemcu | Podmienky účasti boli upravené počas vyhodnotenia splnenia podmienok účasti, čo malo za následok prijatie uchádzačov/záujemcov, ktorých ponuky by neboli prijaté, ak by sa postupovalo podľa zverejnených podmienok účasti. | uplatňuje sa korekcia 100 % |
|  | Úprava podmienok účasti po otvorení ponúk/žiadostí o účasť, čo malo za následok nesprávne vylúčenie uchádzača/záujemcu | Podmienky účasti boli upravené počas vyhodnotenia splnenia podmienok účasti, čo malo za následok vylúčenie uchádzačov/záujemcov, ktorých ponuka by bola prijatá, ak by sa postupovalo podľa zverejnených podmienok účasti. | uplatňuje sa korekcia 100 % |
|  | Vyhodnocovanie ponúk uchádzačov/žiadostí o účasť záujemcov v rozpore s podmienkami účasti uvedenými v oznámení a súťažných podkladoch a/alebo vyhodnocovanie ponúk uchádzačov v rozpore s kritériami na vyhodnotenie ponúk a pravidlami na ich uplatnenie | Počas hodnotenia uchádzačov/záujemcov, boli ako kritéria na vyhodnotenie ponúk použité podmienky účasti alebo neboli dodržané kritéria na vyhodnotenie ponúk.  Počas hodnotenia uchádzačov/záujemcov neboli dodržané podmienky účasti alebo kritéria na vyhodnocovanie ponúk (resp. podkritéria alebo váhy kritérií) definované v oznámení alebo v súťažných podkladoch, čo malo za následok vyhodnocovanie ponúk v rozpore s oznámením a súťažnými podkladmi Príklad: Podkritéria použité pri zadaní zákazky nesúvisia s kritériami na vyhodnotenie ponúk uvedenými v oznámení/súťažných podkladoch | uplatňuje sa korekcia 100 % |
|  | Nedodržiavanie zásady transparentnosti a/alebo rovnakého zaobchádzania počas postupu zadávania zákazky | Písomné zachytenie procesu týkajúceho sa konkrétneho prideľovania bodov pre každú ponuku je nejasný/neoprávnený/nedostatočný z hľadiska transparentnosti alebo neexistuje.  Umožnenie obhliadky miesta na dodanie predmetu zákazky iba niektorým záujemcom. | uplatňuje sa korekcia 100 % |
|  | Modifikácia (zmena) ponuky počas hodnotenia ponúk | Obstarávateľ umožní uchádzačovi/záujemcovi modifikovať (zmeniť) jeho ponuku počas hodnotenia ponúk | uplatňuje sa korekcia 100 % |
|  | Odmietnutie mimoriadne nízkej ponuky | Ponuka sa javí ako mimoriadne nízka vo vzťahu k obstarávaným tovarom, prácam alebo službám, ale obstarávateľ predtým ako odmietne takúto ponuku nevyžiada písomne podrobnosti týkajúce sa základných charakteristických parametrov ponuky, ktoré považuje za dôležité | uplatňuje sa korekcia 25 % |
|  | Konflikt záujmov | Poskytovateľom alebo RO preukázaný konflikt záujmov medzi obstarávateľom/prijímateľom a uchádzačom alebo záujemcom[[2]](#footnote-2) | uplatňuje sa korekcia 100 % |
|  | Podstatná zmena častí podmienok uzatvorenej zmluvy oproti častiam obchodných podmienok uvedených v oznámení alebo v súťažných podkladoch | Po podpise zmluvy boli doplnené/zmenené podstatné náležitosti podmienok uzatvorenej zmluvy týkajúce sa povahy a rozsahu prác, lehoty na realizáciu predmetu zmluvy, platobných podmienok a špecifikácie materiálov, alebo ceny. Je nevyhnutné vždy posúdiť od prípadu k prípadu, či sa v danom prípade jedná o „podstatnú“ zmenu. | 25 % z ceny zmluvy  plus  hodnota dodatočných výdavkov z plnenia zmluvy vychádzajúcich z podstatných zmien zmluvy |
|  | Súlad uzavretej zmluvy so súťažnými podkladmi, kritériami hodnotenia O a s ponukou úspešného uchádzača – nedodržanie čl. 3 ods. 14 Usmernenia PPA č. 8/2017 | V prípade uzatvorenia zmluvy v rozpore s pôvodnými podmienkami zadávania zákazky uvedenými v súťažných podkladoch, kritériami hodnotenia O a s ponukou úspešného uchádzača alebo uchádzačov predloženou na základe týchto podmienok zadávania zákazky. | uplatňuje sa korekcia 100 % |

1. Vec C-340/02 (Európska komisia/ Francúzsko) a vec C-299/08 (Európska komisia / Francúzsko) [↑](#footnote-ref-1)
2. Poskytovateľ *na základe vykonania kontroly obstarávania, alebo RO (bližšie podrobnosti viď. Usmernenie PPA č. 10/2017 ku konfliktu záujmov)* [↑](#footnote-ref-2)